
	Участници
	

	Мъже
	Бен - Киро
Алън - Сашо
Кен - Киро
Лес - Сашо
Равин Каплан - Киро
Равин Щайн - Сашо
Отец Уайли - Сашо
Мичъл Стоун - Киро
Люк - Сашо

	Жени
	Сам - Мариана
Нанси - Петя
Ан - Поли
Кристен - Петя
Сали - Поли
Шийла - Петя
Натали
Шивачка 

	С участието на
	Шанън Елизабет
Еди Маклинтък

Алън ван Спранг

Карълайн Скот

Карълайн Дън

Рийган Пастернак

Марк Мелимик

Хауърд Джером

Клайв Уолтън

	
	

	Музика 
	Ерик Аламан

	Оператор
	Питър Бенисън

	Режисьор
	Дъглас Бар

	
	

	НАДПИС
	ИЗПОВЕДТА НА ЕДНА АМЕРИКАНСКА БУЛКА

	Сам
	Откакто се помня, едно нещо присъства постоянно в живота ми. Една мечта, един неизменен образ – аз като булка.
**Може би в живота е така, колкото и да ти се искат нуга, карамел и шоколадчета… понякога ти се пада ябълка. Но сватбеният ти ден ще е съвършен. А мечтата за това съвършенство те крепи през всички гадни Вси Светии, които животът ти поднася. *Всяка жена, независимо колко е просветена, знае точно как ще изглежда този ден. И спомняйки си онова, което някога си смятала за романс, поклащаш глава. На 20 знаех точно какво искам. Сватба в църква и прием на открито като корица на списание. Оставаше само една дребна подробност – женихът. Излизах с мъже. И то с много. Не като мръсница, а от типа “Ако искаш да срещнеш приказния принц, най-добре ти го потърси”.

	
	О, моят етаж. Извинете.

	
	Да, офисът на “Барет и Съсман Адвъртайзинг”. Мозъчният тръст зад примамливите мелодии, весели послания и тв клипове, които не искаш да прескочиш. Всичко, за което съм мечтала в работата. Освен едно. Мичъл Стоун, шефът на моя екип. Думата “включително” не присъства в речника му, но “себичен” и “его-маниак” – с тях няма никакъв проблем.

	Мичъл Стоун
	*Сядайте. Добри новини, хора. “Стандарт Продъктс” смятат идеята за диетични зърнени храни за “вдъхновяваща”. Искат да ги пуснат от лятото, което значи да сме готови до юли. Наш координатор ще работи директно с техните хора за нови продукти и започва веднага.

	Нанси
	Лесен избор. Идеята беше твоя.

	Мичъл Стоун
	Саманта…

	Сам 
	Това е моят миг!

	Мичъл Стоун
	Раздай ги.

	Сам
	Не е. 

	Мичъл Стоун
	“Стандарт” са най-голямата ни поръчка от доста време. Ако ги спечелим, сме герои. ако изгубим, си залагаме задниците. Затова аз лично ще бъда координатор.

	Сам
	**Не мога да повярва. До оня ден Стоун смяташе, че въглехидратите са свързани с хидравликата. Какво е нужно, за да забележи работата ми?

	Нанси
	Някой трябва да го постави на място. *Господин Стоун, здравейте.

	Сам
	*Аз трябва да съм координатор! Идеята беше моя, помните ли? Отговаря на женското търсене. Така аз…

	Мичъл Стоун
	В екипа няма “аз”, Сам.


	Сам
	Знам, но вие посредничите при всички сделки тази година. Сигурно сте претоварен. Казахте, че си залагаме задниците. Е, нека да е моят задник. Така е най-добре за другите задници. И ако не го разбирате, значи… значи…вие сте задник! *Май трябва да преформулирам… 

	Нанси
	*Не казах да го обиждаш.

	Сам
	**Бен, няма да повярваш какво направих.

	
	Помните ли като казах, че сватбите са като приказка и трябва да открия приказния принц? Стига, казах го преди 2 минути. Забравих да спомена, че открих моя принц. Бенджамин Роузън. *Срещнах го на 30-тия рожден ден на Нанси преди 2 години. *Изглеждаше толкова секси, сладък и овладян. *Знам, знам, не е точно Клуни, но той дори не трепна. Хареса ми, защото мен всичко ме впечатлява. Несъмнено прехвръкнаха искри. 

	
	Ребърцата изглеждат вкусни, но обядвах обилно. Ще взема само салата. Не съм от хората, вманиачени по храната, но когато си обядвал солидно, храната ти натежава и…

	Бен
	И аз не обичам да ям на първа среща, но съм гладен. Да се престорим, че това е втора среща и друг път да гладуваме. Опитвал съм ребърцата тук, не са за изпускане.

	Сам
	И той не беше за изпускане. От този ден си паснахме във всичко.

	Надпис 
	Месец по-късно

	Сам
	*Не искам да си мислите, че съм лесна. *И не мисля, че Бен е съвършен. Няма такъв мъж. Има си трески за дялане.

	
	Имам ли червило по зъбите?

	Бен
	Олеле.

	Сам
	*Но бързо се научи. Помня точно момента, в който реших да поема риска и наистина да допусна Бен, да му се доверя.

	Бен
	Какво има?

	Сам
	Мразя тази песен. Беше тематичната песен на есенния бал в гимназията.

	Бен
	Гадна вечер? Ще намеря виновника и ще го сритам отзад. Или ще прибягна до словесен двубой, в зависимост от ръста му.

	Сам
	Не беше така. Бях в онова празнично настроение, измислих украсата, докарахме пясък и фалшиви палми… и след всичко това никой не ме покани за дама.

	
	Нямаше какво да каже. *Затова Бен откри какво да направи.

	Бен
	Добре, влизаме. Отвори очи. Готово.

	Сам
	Беше изумително. Пясъкът, светлините, дори палмите – всички детайли си бяха на мястото. *С изключение на един. *Този път имах кавалер *и нямаше да го пусна да си отиде.

	Нанси
	**Сам, чакай. Стоун иска да отнесеш това в Гранд-хотела за някакъв клиент. 

	Сам
	Какво?

	нанси
	Предложих аз да ида, но той настоя да си ти. Беше категоричен.

	Сам
	Шегуваш се.

	Нанси
	Ще ми се. Съжалявам

	Сам
	Куриер ли съм вече? *Страхотно. **Ехо? *Бързи доставки. *Ехо, вратата е отворена.

	Надпис 
	Отвори плика. 
Да, Сам, на теб говоря.

	Бен
	**На лявата ръка, безименния пръст. Там се слага.

	Сам
	**Представяте си този момент цял живот, но повярвайте, каквото и да си мислите, че ще почувствате, далече сте от истината. 

	Бен
	Обичам те.

	Сам 
	*Не съм ревла, но… Да.

	
	** Бях сгодена едва от 3 часа, а вече изоставах. Имах работа. Мъжете гледат порно, а жените – уеб-страници за булки. 

	Бен
	Вълнуваш ли се?

	Сам
	Трябват ни цветя, оркестър, украса, кетърниг. Добрите бързо свършват. Трябва да действаме. Още не сме избрали дата.

	Бен
	Добре, ти за кога мислиш?

	Сам
	7-ми юни. Проверих, вероятността да вали е само 18 процента. 

	Бен
	Нека е 7-ми юни. Сега хайде в леглото. Повярвай, 3 сутринта не е час-пик за кетърниг.

	Сам
	Аз… просто… искам всичко да е идеално. Думата “сватба” направо ме побърква. Сигурно е свързано с хикс-хромозомата, не зависи от мен. Главата ми се замайва само като се сетя. Мислиш ли, че съм луда? 

	Бен
	Освен факта, че се съгласи да се омъжиш за мен, няма други доказателства за лудостта ти.

	Сам
	Когато всичко свърши, ще си бъда старата, уравновесена Сам. Искам всичко да е точно.

	Бен
	Всичко ще е идеално.

	Сам
	Знаех си.

	Бен
	Сам, обещавам ти.

	Сам
	Класическата грешка на младоженеца. 

	
	Да си сгодена е като да сложиш всичките си чувства в миксера и някой да натисне “старт”, преди да си сложила капака. *Виждате ли? Това е най-странната смесица от чиста радост, тотален ужас и петна. Като споменах ужас, време е да ви кажа за майка си. Ранните ми спомени за нея са супер. С по-малката ми сестра Ан бяхме най-щастливите момичета на света. *Но докато растяхме, стана ясно, че нещата се променят. Казват, че не можеш да имаш любимо дете. Не им вярвайте. *Помня това. Предприехме пътешествие с кола из страната, когато бях на 16. *Забелязвате ли нещо? *А стана и по-зле.

	Сали
	*Ан, знам, че ти ще изнесеш прощалната реч.

	Сам
	Е, не каза точно това, но така го почувствах. Всъщност Ан наистина произнесе прощалната реч. Смешно е, но Ан има повече награди, отколкото повечето момичета - обувки. Не се засягам от късмета, таланта и всичко останало, но ми е гадно, че мама забелязва само нея.

	Ан
	Здравей, Сами!

	Сам
	Здрасти!

	Ан
	Поздравления!

	Сам
	Благодаря.

	Ан
	С един мъж до края на живота! Пълна лудост! Откъде си сигурна? Не ти ли лази по нервите?

	Сам
	Не знам. Обичам го.

	Ан
	Аз ще се придържам към секса.

	Сам
	Ето я доктор Цинизъм. 

	Сам
	Здрасти, мамо.

	Сали
	Ето те и теб.

	Кен
	Сами, поздравления! Момиченцето ми! Искаш ли бира?

	Сам
	Не, татко, благодаря.

	Кен
	На сватбата – шампанско, обещавам.

	Сам
	Какви са тия неща?

	Сали
	Проучване, скъпа. Покани, програми, менюта, подаръци. Бях на 5 сватби миналата година. Няма да позволя сватбата ти да бъде засенчена.

	Ан
	Томлинсън поднесоха ужасно пиле с пармезан на сватбата на Уенди. В никакъв случай не използвай този доставчик.

	Сали
	Довери се на сестра си, можеш да се поучиш от хорските нещастия.

	Сам
	Мамо, не са нещастия, а сватби.

	Ан
	Не си опитала от онова пиле.

	Сам
	Мислех, че ще искате да чуете за предложението.

	Сали
	Разбира се, миличка. Чакай, преди да забравя, купих ти подарък. *Изчерпателен преглед на всичко, което ти е нужно.

	Сам
	Мама от доста време не си поплюва.

	Надпис
	Сватби за глупаци

	Сам
	Благодаря, мамо.

	Сали
	За нищо. Мислиш си, че знаеш какво правиш, но скъпа, не ме разбирай погрешно, представа си нямаш.

	Алън
	*Защо се прецакваш? Остават ти само 6 месеца свобода.

	Бен
	Не гледам така на нещата, Алън. Време беше. Помниш ли какво е да си ерген?

	Алън
	Да, доброто старо време.

	Бен
	Забавно е, докато си млад, но откакто срещнах Сам, се промених. Вече не искам да търся. Щастлив съм да си стоя вкъщи и да бъда с нея. Хубаво е.

	Алън
	*Ще повърна.

	Нанси
	*Дай да видя! Оле Боже, прекрасен е! 

	Сам
	*Върни ми пръста. Забравих колко тежки са сватбените списания.

	Нанси 
	Струва си. Ще имаш ръце като на Дженифър Гарнър.

	Сам
	Поне вече няма да ги крия под матрака. И, разбира се, искам ти да си ми шаферка.

	Нанси
	*Страхотно!

	Мичъл Стоун
	Саманта, може ли за момент? 

	Сам
	Разбира се.

	Мичъл Стоун
	Знаеш ли какво е струпване, Сам?

	Сам
	Разбира се.

	Мичъл Стоун
	Значи знаеш, че когато куотърбекът чуе сигнала, трябва да слуша посрещачите. Те гледат противника в очите.

	Сам
	Явно мисля за различно струпване.

	Мичъл Стоун
	Вчера имаше право. Искам ти да си посредник за диетичните храни.

	Сам
	Благодаря! Страхотно!

	Мичъл Стоун
	Не съм свършил. Седни. Чух, че си се сгодила. Помня първата си сватба. Карли направо затъна в подготовката й. Сам, ще говоря направо. Ако смяташ, че тая работа със сватбата ще повлияе на работата ти, сега е моментът да се оттеглиш с достойнство.

	Сам
	Повярвайте, няма да е * проблем. *Здравей, мамо. Обаждах ти се…

	Мичъл Стоун
	Да бе.

	Сам
	И не ми стигаше напрежението, ами родителите на Бен ни поканиха на вечеря. И моите родители щяха да присъстват. Дайте ми успокоително.

	
	ОСЪЗНАВАШ ли, че родителите ни са там. заедно.

	Бен
	Стига де, те се харесват.

	Сам
	Преструват се, че се харесват. Скоро ще бъдат свързани за вечни времена

	Бен
	Не преигравай. Дните на благодарността ще са гадни, но такъв е животът. Мисли за това, че се обичаме. Има ли значение какво мислят те?

	Сам
	Да!

	
	*Може би преигравах. Оказа се, че за майките ни сватбата преодолява всички културни и лични различия.

	Бен
	Виждаш ли? Празник на любовта.

	Сали
	Направо нямам търпение.


	Сам
	*Здравей, татко. За бащите ни последната четвърт имаше същия ефект.

	Бен
	Сали, как си.

	Сали
	Благодаря. Саманта!

	Сам
	Здравей, мамо.

	Сали
	Чудесни новини. Семейство Роузън щедро предложиха да си поделим разноските по сватбата.

	Шийла
	Искаме да имате всичко, за което сте мечтали.

	Сам
	Това е… Благодаря! Може би Бен беше прав и всичко ще се нареди.

	Шийла
	Църквата ”Сейнт Джеймс”?

	Сали
	*Разбира се. Сам е отраснала там.

	Шийла
	Бен, не си ми казал, че иска църковна сватба.

	Бен
	Аз не… ние не сме… обсъждали, такова…

	Равин Каплан
	Здравейте! Има ли някой вкъщи?

	Шийла
	Раби Каплан!

	Равин Каплан
	Шийла, мазълтоф. Бенджамин, това трябва да е прекрасната булка и…

	Шйла
	Раби, те искат церемония в “Сейнт Джеймс”. Това проблем ли е?

	Равин Каплан
	“Сейнт Джеймс” църква ли е?

	Сам
	Да.

	Равин Каплан
	Тогава е проблем.

	Сам
	Но, раби, ние искахме междурелигиозна церемония…

	Равин Каплан
	Съжалявам, не правя така. Това не значи, че не одобрявам междурелигиозните бракове. Просто не провеждам церемонии. Както и повечето равини. О, това да не е “Чедър”?

	Шийла
	Синът ми няма да се жени в църква!

	Сали
	Е, Шийла, или ще е в църквата “Сейнт Джеймс” или…

	Бен
	Защо не оставим това и не поговорим за нещо друго? Да речем…не знам… менюто?

	Сам
	Това е добра идея.

	Сали
	Нахвърлих това-онова. Какво ще кажете вместо скучната печена риба да поднесем скариди с кокос? Сам ги обожава.

	Шийла
	Мислиш ли, че е добра идея? Някои роднини спазват кашер. Мисля, че лазанята е отлично основно ястие.

	Сали
	Мислиш, че това е добра идея? Кен има непоносимост към лактозата, а при толкова сирене…

	Шийла
	Откъде ще намерим свястна морска храна?

	Сали/Шйла
	Ще ни трябва линейка!/ Да не споменаваме цената…

	Кен
	Някой лазаня ли каза? Предизвиква ми газове.

	Сам
	**Спрете всички! 

	Бен 
	**Ядеш втори сладолед.

	Сам
	Какво намекваш?

	Бен
	Нищо. Аз… Сам, да забравим за равина. Можем да я направим в църква. Каквото ти искаш. Това е решение…

	Сам
	Ще изгубя майка ти завинаги. Тя няма да ми прости. Не мога да го понеса.

	Бен
	Добре, ще измислим решение, което да удовлетворява всички.

	Сам
	*Сладък е, нали? Истината е, че не бях толкова притеснена. Това бяха дребни препятствия. Важното бе, че имам любящ и разбран бъдещ съпруг. *Не бях свършила. Все едно. Като не може в църква, ще го преживея. Майка ми също. Просто трябва да съм организирана, да действам стъпка по стъпка, да подредя нещата по важност, да подходя разумно. Разумът явно не се връзва с избирането на рокля. Гладиаторските битки за булчински рокли с намаление. Като в древен Рим, а?

	Кристен
	*Закъсняхме, всички хубави са взети.

	Сам
	Кристен, шаферка, приятелка от детинство, гласът на поражението.

	Жена
	Моя е.

	Кристен
	Назад, скъпа, имаме мангизи.

	Ан
	*О! Върви ли с кола?

	Сам
	Не, с датска каруца.

	Ан
	*Твърде много разправии за някакво си парти.

	Нанси
	Не е просто парти.

	Кристен
	Това е най-важният ден от живота ти. Трябва да е съвършен. Както моя.

	Сам
	*Да, не трябваше да носи ужасната шаферска рокля.

	Нанси
	*Вечерята с родителите наистина ли беше зле?

	Сам
	Не. Да. Не знам. Ох!

	Кристен
	Извинявай, забравих тлъстинките.

	Нанси
	И какъв беше проблемът?

	Сам
	Питай какъв не беше. Неговите родители, моите, всеки си има свои идеи. *Ало? Мамо, моля те, ще я видиш преди…Не, сега имах време. Не те избягвам. И аз те обичам.

	Ан
	Стига, Сам, всичко това не си струва труда.

	Нанси
	Да си млада и сама отново.

	Ан
	Да, животът ми е само шотове с текила и да си вея циците в “Кабо”.

	Кристен
	Сам, най-важното е да не правиш компромиси.

	Нанси
	Не, най-важното е да не се докараш до лудост. Всичко ще се нареди. Вярвай в него и в себе си.

	Сам
	*Е?

	Кристен
	Изумително.

	Нанси
	Не знам.

	Сам
	Тогава ми просветна. Обичам ги всичките, но има само един глас, който да слушам. Моят. А в момента той ми казва, че съм като от хеви-метъл клип от 80-те.

	Мичъл Стоун
	**Саманта? Заета ли си?

	Сам
	Не… не… това…

	Мичъл Стоун
	Хубаво. За сведение, пристигна докладът на “Стандарт Продъктс” и познай. Ще изтеглят пускането с месец напред.

	Сам
	Точно преди * сватбата.

	Мичъл Стоун
	Не, моля те. Давай, вдигни го.

	Сам
	*Мамо, сега не е… Да, изпратих поканите за печат. Не ти се обадих, защото… Не съм избрала рокля, просто пробвах. Мамо, да говорим после… Аз.. 

	
	Стоун идея си няма какво преживявам. Да намериш рокля, оркестър, равин. Как върви търсенето?

	Бен
	Заел съм се.

	Сам
	Трябва ни спешно. Това е една от милионите дреболии, които ни остават. Времето лети, Бен. Лети!

	Бен
	Защо не избягаме? Добре, не става. Сам, всичко ще е наред. Ще се справим.

	Сам
	Зън-зън-зън! Червен флаг. Това е доста различно от “всичко ще е идеално”. Къде е ресторантът?

	Бен
	Промяна в плана.

	Сам
	**Да не е от местата, които фирмата ви дава под наем?

	Бен
	Не, ние отдаваме търговски площи. Това е жилище. Място, където млада двойка може да живее например.

	Сам
	Бен, нали нямаше да живеем заедно, преди да се оженим?

	Бен
	Което, както често ми повтаряш, е след по-малко от 6 месеца. Още не си видяла най-хубавото.

	Сам
	**Бен. Идеален е.

	
	*Как да не го обичам?! Видяхте ли апартамента? Нямам търпение. Казват, че съжителството е стресиращо, но ако ще го правя с някого, това е Бен. А и това не е комедия по…

	Бен
	Телевизор. Голям, плазма. Може би дори със сателит.

	Сам
	Всичко съм измислила. Така се вълнувам! Легло с балдахин. И може би декоративен кош откъм краката.

	Бен
	Фотьойл като на баща ми.

	Сам
	И шкаф ето тук. И възглавнички навсякъде.

	Нанси
	О, Бен и декоративен кош? Единственият кош, който вълнува мъжете, е гръдният ти.

	Бен
	О, и аквариум.

	Алън
	Детски оптимизъм! Нектарът на заблудата.

	Бен/Сам
	Ще бъде върхът!

	Натали
	Добре дошли в “Уилям Ашли”. Указателят в ръцете ви разделя магазина на 17 удобни сектора. Това устройство прави регистрацията лесна като игра. Просто го насочете към бар кода, натиснете и избраното е в списъка ви.

	Бан
	Паднах си по него.

	Натали
	 С повечето мъже е така. Да започнем с нещо лесно. Порцелан.

	Сали
	*Скъпа, да не искаш да ги гледаш в следващите 30 години? *Какво ще кажеш за това? 

	Шийла
	Не знам, натруфено е.

	Сали
	Стилно.

	Шийла
	А нещо такова?

	Сали
	Има пъдпъдъци.

	Шийла
	Да.

	Сам
	*Искам да е изчистено и … *Не ме чуват. *Къде е Бен? 

	Бен 
	** Дами, дами! Дами!

	Шийла
	Какво има?

	Бен
	Сами ще се справим. Идете отсреща и пийнете кафе. Ще се видим като свършим.

	Сам
	*Ето това е, моят приказен принц. *Без канонадата от гласове беше по-лесно. Но гласът, който исках да чуя, го нямаше.

	
	**Току-що регистрира ръкавица за стриди. При това само дясната.

	Бен
	Искаш ли и лявата?

	Сам
	Ще ми е по-лесно, ако знам какво ти е мнението.

	Бен
	Нямам мнение за тези неща.

	Сам
	Бен, моля те, остават ни 5 месеца. Не остана време. Все имаш някакво мнение.

	Бен
	Е,… това ми харесва.

	Сам
	*Отворих кутията на Пандора.

	
	**Искаш 5?

	Бен
	Опитай.

	Сам
	Вече опитах. Същата е.

	
	* Денят на преместването. Е, докато ни пренесат нещата, стана нощ.

	
	Какво мислиш за тортите? Ако поръчаме другаде, ще излезе по долар отгоре на парче.

	Бен
	Доста съществен въпрос.

	Сам
	Малко нагоре. Не, върни я. Не вертикално, хоризонтално. 

	Бен
	Добре. Не ми говори с код, не чета мисли.

	Сам
	О, супер.

	Бен
	Така ли? Маркирай.

	Сам
	Та, тортата.

	Бен
	Торти, всички са еднакви на вкус.

	Сам
	Тогава ще е шоколадова.

	Бен
	Обичам бяла торта.

	Сам
	Нали беше просто торта?

	Бен
	Добре, шоколадова да е.

	Сам
	Малко надясно. Надолу, надолу. Още малко надясно. Не. Подмина. Върни ей толкова.

	Бен
	Какво?

	Сам
	Какво ще кажеш за захарна глазура?

	Бен
	Обичам маслен крем.

	Сам
	Глазурата стои по-добре.

	Бен
	Сам, обсъждаме го цял ден.

	Сам
	Още малко надолу.

	Бен
	Добре. Виж, Сам, в момента искам само да си измия зъбите, да легна и да гледам спорт. Не искам да обсъждам…

	Сам
	Харесваш ли дъжда? 

	Бен
	Сам!

	Сам
	Май не й е тук мястото. 

	Бен
	Сам!

	Сам 
	Дали да не я преместим в дневната?

	Бен
	Достатъчно.

	Сам
	Бен!

	
	Не мога да повярвам. За пръв път се скарахме сериозно. Никакви извинения и прегръдки. Наистина. За пръв път щяхме да си легнем скарани.

	
	*Мамо, О`Шонеси имат 5 деца. *Ами ако дойдат? Какво като донесат подарък? *Да, мамо, нуждая се от помощта ти. *Виж, ще затварям.

	Водещ
	Ето ни отново в “Голямата булка” заедно с Бренда.

	Сам
	Преди да кажете нещо, това е печен чипс. Гадно ли е да се наслаждавам на чуждите слабости? Я чакайте, тя не е дебела!

	Водещ
	 Тя иска да свали 5 килограма и 5 процента телесни мазнини.

	Сам
	Как? Като си отреже ръката?

	Водещ
	Ако Саманта Хойт продължава да се тъпче с чипс, ще преживее истинска мастна експлозия.

	Бен
	Сам? *Виж, съжалявам, че ти се нахвърлих.

	Сам
	Извинението се приема.

	Бен
	А за другото…

	Сам
	Не се тревожи.

	Бен
	Не, няма да се извинявам за другото. Имахме разногласие. И пак ще се случва. Трябва и двамата да отстъпим по малко. Няма да позволим на стреса да ни съсипе.

	Сам
	Не съм под стрес, спокойна съм.

	Бен
	Сам, видях чипса.

	Сам
	О!

	Бен
	Взаимни отстъпки, Сам. Това е. Взаимни отстъпки.

	Сам
	Бен беше прав. На теория. На практика при отстъпките накрая никой не е доволен. Като добавим и преместването, напрежението става повече, а не по-малко.

	
	Бен! Мивката се запуши. Бен!

	Бен
	Сигурно е пълна с косми. *Сам, навсякъде има косми. И на мен ми се случи под душа.

	Сам
	Съжалявам.

	Бен
	Няма проблем. Ще я оправя.

	Сам
	Знаеш ли как?

	Бен 
	Разбира се. Така ще спестим 100 долара от водопроводчик и ще вземем сета за фондю, без който не можем.

	Сам
	*Стоун искаше да ми прегледа презентацията незабавно. Кухнята набързо се превърна в импровизиран офис.

	Бен
	Каналът е отпушен.

	Сам
	Благодаря.

	Бен
	Денят беше дълъг. Защо не си легнеш?

	Сам
	Трябва да довърша.

	Бен
	И утре е ден.

	Сам
	Искам да я прегледам.

	Бен
	Хайде, правиш го от часове. Имаш нужда от почивка. Аз също.

	Сам
	О, това ми липсваше. Бен може да ме утешава, когато поиска.

	Бен
	Ела.

	Сам
	*Не вреди да вземем няколко урока по танци.

	Бен
	Трябват ли ни?

	Сам
	На другата сутрин всичко си беше нормално. 

	
	Искам да танцувам валс.

	Бен
	И кога имаме време?

	Сам
	Събота сутрин.

	Бен
	Събота? Искаш да ставаме рано в единствения ден за отспиване за танц, който никой няма да помни?

	Сам
	Аз ще го помня.

	
	**Не! Не, не, не! Бен!

	Бен
	*Олеле! Сам. Могат ли да се спасят? 

	Водопроводчик
	*Интересно, проблемът беше в банята.

	Бен
	Имаше косми в сифона, нали?

	Водопроводчик 
	Космите не могат да причинят това. Дело е на смешника, който е пипал тръбите преди мен.

	Бен
	*250 долара?

	Водопроводчик
	Спешно повикване.

	Сам
	Дотук със сета за фондю.

	Водопроводчик
	Другия път не се правете на магьосник, извикайте професионалист.

	Бен
	*Уроците по танци може да са забавни.

	Мичъл Стоун
	Значи мивката ти изяде домашното?

	Сам
	Не беше точно така… да, може би, но… Звучи неубедително, но моля ви, не ме заменяйте.

	Мичъл Стоун
	Няма да те заменя.

	Сам
	О, оценявам доверието ви…

	Мичъл Стоун
	Техният шеф на проекта, Люк Стинсън, поиска специално теб.

	Сам
	Люк Стинсън? * Какво?

	Мичъл Стоун
	Нищо. Чакам телефонът ти да звънне.

	Сам
	Изключих го.

	Мичъл Стоун
	Хубаво. Значи познаваш този Стинсън?

	Сам
	Нещо такова. Заедно учихме в колежа.

	Мичъл Стоун
	Охо, школата за фаворизиране.

	Нанси
	Е, кой е Люк Стинсън?

	Сам
	Кой ли? Всички го познавате. Момчето, по което всички сте си падали. * Изглежда супер, чувствителен е, с дълбоки очи и да, адски секси. Но дори не ви поглежда. Никого. Освен мен. Веднъж. Донякъде. Може би. Последната година, групата по литература получи задача да работим по двойки за изпита. Аз избрах Люк и това беше малко… разсейващо. Не можех да се концентрирам върху нищо друго, освен дупето му. 

	Люк
	Хемингуей е велик, няма спор, но тази мачистка изразност? Не копнееш ли понякога за сладката поезия в дикенсовата проза?

	Сам
	Единственото, за което копнеех, бе сладката поезия на езика му.

	
	Да.

	Люк
	*О, копчето ти.

	Сам
	*Благодаря.

	
	*Вие какво бихте сторили? Млад, свободен и секси мъж се навежда над вас? Ще го целунете? Сграбчите? Ще го завлечете в сеното?

	Люк
	*Сам! Добре ли си?

	Сам
	Люк?

Люк ме закара в спешното, но преди отново да мога да ходя, семестърът свърши и повече не го видях.

	
	Навехнах си глезена, охлузих си коляното и успях да убия романтиката и то само за миг. И получих 4 на изпита.

	Кристен
	Не може да е искал целувка.

	Сам
	Благодаря, Кристен.

	Кристен
	Не можеш да промениш миналото, можеш поне да живееш с него.

	Сам
	Знам, знам, просто… такива спомени са утешителни. Винаги сме смятали Люк за тъп, защото се отдръпна.

	Нанси
	Докато не срещна Бен.

	Сам
	Да, допреди Бен. *Не, не,  никакви погледи на неодобрение. Какво мислиш?

	Ан
	Просто не съм чувала такива излияния за Бен от доста време.

	Сам
	За щастие тази притеснителна мисъл бе изтрита от ума ми от нещо друго. Ето я. Знаех го от мига, в който я зърнах. Моят Екскалибур. Само че вместо да я вадя от камъка, аз се уверих, че няма да се наложи да си продам колата, за да я купя.

	
	Ако си мислите, че ще ме видите с нея, лъжете се.

	Нанси
	Сам, пристигнаха.

	Люк 
	**Здравей, Сам.

	Сам
	Здравей, Люк.

	Люк
	Доста време мина.

	Мичъл Стоун
	*Добре, да се залавяме. Нашият координатор Саманта Хойт ще открие срещата.


	Саманта
	Добре дошли. Ще започна с демографската разбивка на целевата група. Диаграмата разделя пазара на два основни сегмента семейство и лично потребление. Кампанията ни ще се цели и в двете. Преди да продължим, бих искала да знам какво мислите за фигурата ми… извинете, за фигурите ни. Искам да кажа за графиките и цифрите, не за фигурата ми. Кой го интересува  моята… Нека да погледнем таблиците.

	Нанси
	*Леле, секси е.

	Сам
	*Нали знаеш онзи трик да си представяш слушателите си без дрехи?

	Нанси
	Да.

	Сам
	Не се получи с Люк.

	Нанси
	Добре мина. Беше супер.

	Сам
	Нанси!

	Нанси
	Колеблив завършек, но добре започна. *О, я виж кой откри местната кръчма. 

	Сам
	Това е върхът. Трябва да спра да пия или ще се отрежа.

	Нанси 
	Светла бира. Твой ред е.

	Сам
	*Бира, моля.

	Люк
	Как е глезенът?

	Сам
	Значи помниш?

	Люк
	Трудно се забравя.

	Сам
	Координацията ми е доста по-добра.

	Люк
	Жалко. Беше сладка. * Проектът ще е забавен, не мислиш ли?

	Сам
	Да, определено.

	Люк
	Знаех си, че пак ще се срещнем. Предчувствах го.

	Сам
	Чух, че ти си искал да работиш с мен. Малко се изненадах.

	Люк
	Виноват. Поразпитах и разбрах, че ти си мозъкът на отдела. Между другото, хубав пръстен.

	Сам
	Да, наскоро се сгодих.

	Люк 
	Поздравления. *Да си призная, имах скрит мотив.

	Сам
	Да ме поздравиш?

	Люк
	Да настоявам за теб.

	Сам
	И какъв беше?

	Люк
	Не, не, ще прозвучи глупаво. Особено сега. 

	Сам
	Стига, кажи ми.

	Люк 
	Добре. Тогава, в колежа, не се смей… падах си по теб.

	Сам
	Така ли?

	Люк
	Да. Кълна се, не съм някакъв маниак, но винаги съм смятал, че ти се отдръпна.

	Сам
	*Чу ли, Кристен? Една дума. Ха! Опитал се е да ме целуне. Добре, да помислим за секунда. Той каза само, че смятал, че аз съм се отдръпнала. Е, това не значи нищо. Лесно е да си фантазираш на воля, когато нищо не се е случило. Но сега сме просто двама професионалисти, които работят заедно. Ще се омъжвам за човека, когото обичам. Всичко е наред.

	
	Виждате ли? Той е. Сигурно ще потвърди срещата с цветаря и вечерята при Андре.

	Бен
	Здравей, скъпа. Не беше лесно, но успях. Ще имаме смесена церемония. Среща в неделя следобед. Скъпа, имаме равин. 

	Сам
	Беше дори още по-хубаво. Моят Бен наистина се справи.

	
	Обичам те.

	Бен
	Хубаво, защото има още нещо. Алън има билети за мача довечера. Може ли да се видим с Андре другата седмица?

	Сам
	Добре. Ами цветарят?

	Бен
	Сам, ако “Вълците” спечелят, отиват на плейофите, а знаеш какво значи това.

	Сам
	Да, значи че ще се видя сама с цветаря.

	Бен
	Скъпа, доверявам ти се напълно за всичко, свързано с цветя. Обещавам ти, няма да споря.

	Сам
	Добре, както и да е.

	Бен
	Нали няма да ми се сърдиш? Ако е така, просто ще променя плановете и…

	Сам
	Не, ще се оправя. Забавлявай се.

	Сам
	Добре. Чао.

	Сам
	Вярно е, препоръките за малко мазнини и много въглехидрати са от 70-те. Има изследвания за ползата от ограничаване на въглехидратите. Сега е наука.

	Люк
	Сериозно? Почти се бях отказал от тях.

	Сам
	Не ти е нужно.

	Люк
	Ами на теб? Не говориш сериозно.

	Сам
	Да видим. Как е в сряда в 10?

	Люк
	Дадено.

	Сам
	*Добре, добре. Става. 

	Люк
	Хубаво. До скоро.

	Сам
	Чао. * Какво?

	Нанси
	Двамата с Люк добре ли работите?

	Сам
	Нанси, това е просто работа.

	Нанси
	Добре. Само внимавай.

	Сам
	Вкъщи спорехме за всичко. 

	Бен
	Нека да се спрем на едно дете, за да видим дали ставам за баща, преди да стигнем до спора за “старицата, която живее в обувка”.

	Сам
	Единствените деца са самотни, Бен. Не е честно спрямо тях.

	Бен
	Трябва ли сега да го обсъждаме?

	Сам
	Защо не?

	Бен
	В 11 вечерта в четвъртък трябва да планираме целия си живот чак до пенсия?

	Сам
	Не говоря за това. Просто го обсъждаме, но ако си твърде уморен…

	Бен
	Не, не, не. Да, добре, да го обсъдим. Какво ще кажеш – 4 деца, по две от пол, после отиваме в Аризона и сядаме да чакаме смъртта?

	Сам
	Не можеш ли да се държиш сериозно?

	Бен
	Виж, нищо не може да се реши, ако и двамата сме уморени. Нека да поспим и после ще решаваме.

	Сам
	Внезапно седмиците отлетяха и “после” стана “скоро”. Имах си и други грижи. Целият ми живот бе завладян от едно нещо – кашони. Тъкмо разчистих кашоните от местенето, започнаха да идват тези с подаръците. Супер, имаме тиган за ориз. *И машина за хляб. И тенджера за аспержи. И още един тиган за ориз. Доставчикът идваше толкова често, че си станахме близки. *Работата вървеше добре. Според някои твърде добре. А животът с Бен? Научих няколко неща. *Че не понасям вонята на бира, примесена с пот и сос за пица. Но не всичко смърдеше. Открихме прекрасно място за сватбата. Видях го през пролетта, беше изумително. Надявах се глобалното затопляне да ми осигури мечтаната сватба.

	Бен
	Имам идея за медения месец. Европа.

	Сам
	Харесва ми. Не съм ходила.

	Бен
	Да стягаме раниците. Вземаме си карта за влака и тръгваме из провинцията. За това най-много съжалявам след колежа. Веднага започнах работа, а приятелите ми бяха в Европа.

	Сам
	Аз си мислех за плаж и фини ленени чаршафи.

	Бен
	Всички го правят.

	Сам
	Сигурно има защо.

	Джорджия
	Здравейте. Готови ли сте?

	Сам
	Да.

	Джорджия
	Нещо специално?

	Сам
	Искам наклон назад.

	Джорджия
	*Чудесен завършек.

	Бен
	Имате ли бира? След няколко бири съм велик танцьор.

	Сам
	Да. След няколко бири се мисли за велик танцьор.

	Джорджия
	Спокойно, Бен, ще започнем с нещо просто. Отпусни се. Това се нарича квадратна стъпка. Представяй си, че си в квадратна кутия, докато водиш. Едно, две, три. Едно, две, три. Браво. Опитай и ти. Изчакай такта.

	Бен
	*Това се казва жизнерадостна мелодия.

	Сам
	Да не предпочиташ нещо на Спирнгстийн?

	Бен
	Звучи супер.

	Джорджия
	Готови. Едно, две, три. Малко закъсня. Отново.

	Бен
	Съжалявам.

	Джорджия
	Готови. Едно … с другия крак. Вслушай се. едно, две, три.

	Сам
	Просветна ми. Ритъмът и Бен бяха непознати. Той не можеше да танцува. Изобщо. Дори и бегло. Чакай, как танцувахме преди? **Бях заета с друго и не забелязах. Ох!

	Бен
	Извинявай.

	Джорджия
	Добре, 5 минути почивка.

	Сам
	Не ни трябва почивка.

	Джорджия
	Тя е за мен.

	Сам
	*Какво правиш? Искаш ли да имаме първи танц?

	Бен
	Искам да си ида вкъщи, да поръчам китайско ида си лежа на дивана. Но се старая.

	Сам
	Твоето старание аз наричам създаване на трудности.

	Бен
	Трудности? Знаеш ли какво са трудности? Да ти се обаждат доставчици по сто пъти и да ти задават въпроси, на които нямаш отговор. Трудност е да прекарвам всяка съзнателна минута в обсъждане на едно и също. Сам, трябва и да живеем.

	Сам
	Не приписвай всичко на мен. Мислиш ли, че обичам да се прибирам насред баскетбол или видео игри?

	Бен
	Нямаше да играя вкъщи сам, ако ти не беше постоянно на работа до не знам си кога.

	Сам
	Бен, най-голямата възможност в кариерата ми случайно съвпадна с координиране на най-голямото събитие в живота ми. Моля те, опитай се да проявиш разбиране.

	Бен
	*Добре. Ще ти спестя едно нещо за координиране.

	Сам
	*Защо Бен не разбираше, че трябва да работя? Беше важно. Беше за…за… за какво говорех?

	Люк
	*Трябва ни почивка. Какво ще кажеш за нещо италианско?

	Сам
	Казвам салата “Цезар”, без дресинг, само с резен лимон. 

	Люк
	Веднага идва. ** Сам, забравих си ключовете. ***Сам? Сам? Сам?  Значи спиш на работа.

	Сам
	Извинявай.

	Люк
	“Цезар”, лимони… Какво има?

	Сам
	Нищо.

	Люк
	Ако си уморена, да спрем. Имаме много време.

	Сам
	Дали се радвах, че е сън? Не, не е това.

	Люк
	Какво е? Можеш да ми кажеш.

	Сам
	Сватбата и всичко и…

	Люк
	Съжалявам. 

	Сам
	Аз също.

	Люк
	Ела. **Съжалявам.

	Сам
	Няма нищо. Трябва да вървя. Отивам си вкъщи. *Да, трябва да вървя.

	Бен
	**Здравей.

	Сам
	Съжалявам.

	Бен
	За какво?

	Сам
	За глупавите разправии и нещата, които направих.

	Бен
	И аз съжалявам. Не трябваше да те настъпвам на танците.

	Сам
	Няма проблем. Не са ти нужни уроци. Не е нужно да правиш нищо, което не ти харесва.

	Бен
	Обичам те.

	Сам
	И аз те обичам.

	
	Добре, да помислим. Толкова ли е важно? Какво точно стана? Спрях навреме. Контролирам поривите си. Трябва да се гордея със себе си. Или със способността да се оправдавам.

	Отец Уайли
	Радвам се, че най-после се събрахме. Мисля, че да имаме подробен план за церемонията ще ни помогне да спим спокойно.

	Сам
	В моя случай е нужно повече, отче.

	Отец Уайли
	След като основата на нашата церемония е  размяната на обети, а в еврейската – размяната на пръстени, теоретично нещата трябва да си паснат отлично. 

	Равин Щайн
	Да, да. Нека прегледаме основното. Първо двойката. Някакви изисквания?

	Бен
	*Сам? *Церемонията.

	Сам
	Само да е хубава. 

	Равни Щайн
	Искате хубава – хубава ще е. Преподобни, ето моето предложение.

	Отец Уайли
	Не мислех, че трябва да сме толкова формални.

	Равин Щайн
	Какво ще кажете да ги прегледаме? 

	Сам
	Не можех да се концентрирам. Бях с пастор и равин. Можех ли да се чувствам по-виновна? 

	Отец Уайли
	Забелязах, че повечето молитви са на иврит и английски.

	Равин Щайн
	Такъв е редът.

	Отец Уайли
	Не ми се струва много честно. Вие ще говорите двойно по-дълго.

	Равин Щайн
	Просто се повтарям. Няма да кажи нищо повече от вас.

	Отец Уайли
	Но ще отнеме повече време.

	Равин Щайн
	Добре, аз ще говоря на английски и иврит, а вие можете на английски и арамейски.

	Отец Уйли
	Не говоря арамейски. Никой не го говори. Това е мъртъв език.

	Равин Щайн
	Проблемът не е мой.

	Сам
	И преди да избухне свещена война, се случи нещо, от което ми стана още по-зле.

	Бен
	Не се тревожи, ще се справим. Обещавам. 

	Сам
	**Въглехидратите не са решение. *Дали разтоварвах стреса? Определено. Но ме чакаше нещо много по-ужасяващо. Дали ще си вляза в роклята.

	Сали
	Скъпа, докато ти вземат мерки, ще проверя да не си пропуснала нещо.

	Сам
	Благодаря, мамо.

	Сали
	За нищо, скъпа.

	Сам 
	Момичета, трябва да ви кажа нещо. Наистина е важно и не бива да казвате на никого. Вие също. Целунах Люк.

	Кристен
	Мръсница.

	Нанси
	Трябваше да се досетя.

	Ан
	Спа ли с него?

	Шивачка
	Кой е Люк?

	Сам
	Беше просто целувка. Дори не беше истинска. И го спрях.

	Ан
	Значи той не те интересува?

	Нанси
	Сам?

	Сам
	Не, не. Бен е единственият. Сватбата ще се състои. И не само защото си купих рокля.

	Шивачка
	Пари не връщаме, между другото.

	Ан
	Чакай, чакай. Каза ли на Бен?

	Сам
	Казах, че сватбата ще се състои.

	Ан
	Но ще му кажеш, нали?

	Кристен
	Наивна сладка Ан, измамата е крайъгълният камък на всяка връзка. Иначе животът ще е само престилки, кюфтета и “Как мина денят ти, скъпи?”

	Ан
	Значи животът е щанд за целувки в конферентната зала?

	Сам
	Момичета, мисля да прибягна до “честността е най-добрата политика”.

	Ан
	Да прибегнеш?

	Нанси
	Обичаш ли го?

	Сам
	Кой от двамата?

	Момичета
	Бен!

	Сам
	Да. Разбира се. Абсолютно.Несъмнено. 

	Ан
	Осъзнаваш ли, че колкото повече го повтаряш, толкова си по-неубедителна?

	Сам
	Обичам Бен!

	Сали
	Разбира се, скъпа. Ще се омъжваш за него. 

	Сам
	Мамо, помогни ми с роклята.

	Сали 
	Какво?

	Сам
	Време беше да представим идеите си на Стоун. Това означаваше две неща – кариерата ми бе на карта и трябваше да видя Люк.

	Люк
	Здрасти.

	Сам 
	Люк, здравей. Тъкмо подреждах нещата за… Може би трябва…Искаш ли кафе?

	Люк
	Не. Сам, нищо не е станало.

	Сам
	Люк.

	Люк
	Не бива да се срамуваш. Аз допуснах грешка, не ти. Аз.

	Сам
	Защо трябваше да е толкова идеален?

	Нанси
	*Кристен, скъпа, здравей.

	Кристен
	Къде е Сам? Имам само час за обяд.

	Нанси
	Омайва шефа. Щом продължава дълго, това е добър знак.

	Кристен
	Не и за кръвната ми захар. * Това ли е Люк? Леле!

	Нанси
	Е?

	Сам
	Хареса го! Ще мине на съвет и ако го харесат, ще го пуснат.

	Нанси
	Страхотно!

	Люк
	Сам, благодаря, че ме представи така добре.

	Кристен
	Не мисля, че ти е нужно.

	Сам
	Дано на шефовете им хареса.

	Люк
	Ще го харесат. Обади се, щом научиш.

	Кристен
	*Виж какво дупе.

	Сам
	Кристен, работя с него.

	Кристен
	Неустоим е, истински магнит за очите.

	Сам
	**Хукнах към къщи, за да канализирам порива си в правилна посока.

	Бен
	Сам, какво….? *Боже, минаха 3 месеца.

	Сам
	Оплакваш ли се или идваш с мен? 

	Бен
	**О, Сам!

	Сам 
	*О, Люк!

	Бен
	*Люк?

	Сам
	Опа!

	Бен
	*Люк? Ти каза “Люк”.

	Сам
	Така ли?

	Бен
	Да, така.

	Сам
	О, сигурно съм издала звук, нещо като.. стон.

	Бен
	Прозвуча като име. Люк.

	Сам
	Бен, наистина не знам какво говоря… губя контрол.

	
	Фройдистки знак. Чухте ли, че споменах името на колегата си пред Бен? Това беше моментът да си призная, но… 

	
	Сигурно съм казал “лук”, афродизиак, виж какво ме кара да правя.

	
	…вместо това реших да го разсея. Евтин трик. Но понякога сексът помага. *Единственото по-трудно от признанието пред гаджето е дизайнът на кутия за зърнена закуска. Шефовете отхвърлиха макетите, Стоун ме намрази, а това значи, че работех под огромно напрежение. С Люк. Да, животът е песен. Ами ако комбинираме цветовете от тази с шрифта от тази и тези снимки? Какво ще кажеш?

	Люк
	Харесва ми.

	Сам
	Да?

	Секретарка
	Сам, срещата ти за един е тук.

	Сам
	Съвсем забравих. Благодаря.

	Люк
	Какво?

	Сам
	Фотографът за сватбата се отказа, а резервният е свободен само днес в един. Ако сега не се срещнем, край.

	Люк
	Ами да се видим с фотографа тогава.

	Сам
	Харесват ми спонтанните снимки.

	Фотографка
	Те са ми специалност. Започнах като журналист, но осъзнах, че снимам предимно житейски трагедии. Това е много по-удовлетворяващо.

	Люк
	Имате набито око.

	Фотографка
	Благодаря. *Не можах да устоя. Казах ви, обичам изненадите. Погледнете. *Прекрасни сте заедно.

	Сам
	Леле!

	Люк
	Ще ми се да бях женихът.

	Фотографка
	*О, извинете.

	Бен
	*Ей.

	Сам
	Здравей. * Бен!

	Бен
	Какво? Какво?

	Сам
	Краката ти са студени.

	Бен
	Извинявай.

	Сам
	*Ох!

	Бен
	Ей, ей!

	Сам
	Извинявай. Косата ми.

	Бен
	Добре ли си?

	Сам
	Да.

	Бен
	*Ох! Хубаво.

	Сам
	Добре ли си?

	Бен
	Май не трябва. Като пребит съм.

	Сам
	И аз съм уморена.

	Бен
	Лека нощ.

	Сам
	Лека.

	Бен
	**Лека нощ, Сами.

	Сам
	Чакай! Трябва да спим в едно легло!

	Бен
	Няма проблем. Вече и без това не се привличаме взаимно.

	
	**Какво?

	Сам
	Трябва ни помощ.

	Равин Щайн
	Добре, деца, какъв е проблемът?

	Сам
	Ами напоследък доста спорим.

	Отец Уайли
	И за какво спорите?

	Сам
	Питайте за какво не спорим.

	Бен
	Изберете си – цветя, торта, къде да е диванът, дали да вземаме уроци по танци, които не са нужни.

	Сам
	Не забравяй за пропуснатите ангажименти.

	Бен
	Ти каза, че всичко е  наред!

	Сам
	Чети между редовете, Бен. Това е моята сватба, изобщо не е наред.

	Бен
	Твоята сватба? Ето, все за това се…

	Равин Щайн
	Добре, достатъчно. Не ме карайте пак да надувам свирката. Водя църковния отбор по софтбол.

	Отец Уайли
	Да не изпадаме в подробности, а вместо това да потърсим по-дълбокия проблем.

	Сам
	Не мисля, че има “по-дълбок проблем”,само дребни, глупави неща.

	Равин Щайн
	Значи не трябва да е проблем да ги преодолявате.

	Отец Уайли
	Какво ще стане, като дойдат сериозните въпроси, например децата?

	Бен
	И за това не можахме да се разберем.

	Сам
	Сякаш сме говорили изобщо.

	Бен
	Трябва ми време. Ще стигнем и до това.

	Сам
	Кога? След плейофите?

	Бен
	Това пък какво значи?

	Сам
	Значи, че повече те интересува глупавият баскетбол, отколкото… 

	Бен
	Нероденото дете?

	Сам
	Дете? Все още ли искаш едно?

	Отец Уайли
	Благодаря. Понякога, в подобни случаи, когато има много нерешени въпроси, чувствам, че е мое задължение да препоръчам отлагане.

	Сам
	Моля?

	Равин Щайн
	Има предвид да си дадете почивка. Честно казано, напълно съм съгласен. 

	Отец Уайли
	Не е срамно да си дадете още време да изгладите нещата.

	Равин Щайн
	По добре е преди сватбата, вместо след нея. За разтрогването на междурелигиозен брак ще ви трябват двойно повече бумаги.

	Бен
	Да вървят по дяволите.

	Сам
	Трябва ли да казваш “по дяволите” на пастор и равин?

	Бен
	Добре де, май не. Но нямат право да ми казват за кого да се женя или не. Ние с теб ще се справим.

	Сам
	Мислиш ли?

	Бен
	Сам, обичам те и това е важното. Да оправим нещата.

	Сам
	Това е той, винаги намира изход. Приказният принц, който ми липсваше, бе все още тук. Може би трябваше да се постараем.

	Бен
	Предлагам да поускорим нещата. Тази вечер да разчистим масата, да поканим родителите и да прегледаме списъка със задачите.

	Сам
	Да.

	
	Разбира се, има една дребна подробност, която Бен не знае. И щом е толкова решителен, довечера ще му кажа за Люк. Цялата истина. *След вечеря, разбира се.

	Сали
	Не можем да сложим Стилмън и Фогел заедно. Ще се избият.

	Кен 
	Рич взел на заем лопатата за сняг на Джери преди 3 години и я строшил.

	Шийла
	Но това значи Нолфис да са на масата на равина и пастора. 

	Сали
	Семейство, приятели и други. Такъв е редът. Стилман са ни братовчеди.

	Шийла
	А Нолфис са много важни бизнес съдружници.

	Лес
	Те ми доставят директната поща.

	Шийла
	Ако искате да можем да платим за сватбата…

	Бен
	* Достатъчно! * Сам иска да ви каже нещо.

	Сам
	Двамата с Бен говорихме днес следобед и стигнахме до извод, който вие за съжаление потвърдихте. Никога с нищо за сватбата не сте съгласни. Затова предлагаме просто решение. Бен? * Ето това искаме. Свиквайте.

	
	За пръв път от самото начало се почувствах част от двойка.

	
	*Е, кой иска пай? * Влизай, Нанси, отворено е!

	Люк
	Здравей, Сам. Извинявай, че идвам неканен, но не отговаряш на мобилния, а трябваше да ти кажа. Дизайнът ни е одобрен. Пускат ги в продукция! Успяхме!

	Сам
	Така ли? Успяхме?!

	Люк
	Да!

	Сам
	О ,Боже! Страхотно!

	Бен
	Сам?

	Сам
	Хей, това е колегата ми. Току-що… всичко мина по-добре от очакваното!

	Бен
	Аз съм Бен Роузън, годеникът на Сам.

	Люк
	Здрасти. Много съм слушал за теб. Люк Стинсън. 

	Бен
	* Люк. *Извинете.

	Сам
	*Изчакай. Просто… стой тук. Вземи си пай. ** Бен? Всичко наред ли е?

	Бен
	Значи това е Люк? Сам, какво става?

	Сам
	Просто работим заедно от януари. Получихме предложението и…

	Бен
	И пропусна да споменеш името му, освен онзи път, в леглото.

	Сам
	Бен, моля те, мога да …

	Бен
	Сам, какво си направила?

	Сам
	Опитай се да разбереш. Между нас с Люк няма нищо сега.

	Бен
	Сега? Значи е имало нещо? Спа ли с него?

	Сам
	Не! Не! Добре де, целунах го, целунах Люк.

	Сали
	Имаш ли чинии за пай? После.

	Сам
	* Спрях, преди да стане нещо. Кълна се. Не значеше нищо..

	Бен
	Тогава защо не ми каза?

	Сам
	Щях. Всъщност тази вечер. Постъпих много глупаво. Повярвай, ако можех да върна нещата…

	Бен
	Сам, не е само целувката. Ти ме излъга.

	Сам
	И ти не ме улесни особено, за да поговорим.

	Бен
	Значи с него можеш да говориш?

	Сам
	Да, но… не… Бен, не става въпрос за него. Става въпрос за нас.

	Бен
	Адски си права, че е за нас. Чувствам се като идиот.

	Сам
	Бен, можем да го преодолеем.

	Бен
	Да. Разбира се. Въпросът е трябва ли.

	Сам
	За какво говориш?

	Бен
	Сам, откакто те познавам, не ми е било трудно да сме заедно… досега.

	Сам
	Виж, ако не искаш да съм тук…мога да отида в къщата на нашите.

	
	Хайде, Бен, кажи, че ще го обсъдим! Развикай ми се! Каквото и да е!

	Бен
	Може би е добра идея.

	Сам
	* Как успях да взема една съвършена връзка, каквато беше преди месеци, и да я съсипя така? * Не се чувствам по-добре. Наистина ли не сме един за друг? Преди бях напълно сигурна, но сега ми се струва толкова отдавна. Ще ми се да съм сигурна в нещо. Каквото и да е.

	Нанси
	Ако Бен не иска да го обсъди с теб, значи и ти не трябва да го обсъждаш с него. Това, което ти направи, е съмнително…

	Сам
	Благодаря. Още сол в раната.

	Нанси
	… но не е непростимо. Ако дори не може да говори за това, по-добре да продължиш. Като стана дума за движение… 

	Люк
	Сам, нямах намерение да правя сцени. Ти каза, че в сряда Бен излиза с приятели. Не знаех, че ще ви прекъсна…

	Сам
	Не, не, вината е моя. Промяна в плана.

	Люк
	Всичко наред ли е?

	Сам
	Ами ако връщането при мама и татко е наред, значи да.

	Люк
	Съжалявам.

	Сам
	Какво да се прави.

	Люк
	Искаш след работа да те изведа на вечеря? Да се ободриш.

	Сам
	Плашещото е колко добре ми звучи. *Люк, трябва ми време да си подредя мислите.

	Люк
	Добре, Сам, но ако ти потрябвам, насреща съм.

	Сам
	* Нищо не смирява така, както връщането в старата ти стая на 30. Нищо друго, освен майка ти.

	Сали
	Саманта?

	Сам
	Мамо, и така ми е достатъчно трудно. Нямам нужда от проповед.

	Сали
	Скъпа, няма да те поучавам.

	Сам
	О, канонизирането на Ан за светица е одобрено? Ти ли ще ми кажеш или да чакам месечния бюлетин на фен-клуба й?

	Сали
	Дойдох да поговорим като възрастни.

	Сам
	Малко е трудно, когато мистър Бинки ме зяпа така.

	Сали
	Мислиш че предпочитам Ан.

	Сам
	Мисля?

	Сали
	Добре, може би така изглежда.

	Сам
	Изглежда?

	Сали
	Добре. Съжалявам.

	Сам
	Моля?

	Сали
	Съжалявам. Знаеш ли какво виждам в теб? 

	Сам
	Да. Огромен провал.

	Сали
	Виждам себе си.

	Сам
	Теб?

	Сали
	За разлика от останалите, когато те погледна, виждам себе си. Ако съм сурова с теб, може би просто съм сурова със себе си, към своите недостатъци. Но нещата у теб, които мислиш, че мразя, всъщност те правят специална. Тях обичам повече от всичко. Знам, че каквото и да става между вас с Бен, ще го разрешите. 

	Сам
	Не знам, мамо.

	Сали
	Скъпа, никога не е лесно. Повярвай ми, омъжена съм за баща ти от 35 години. Щом аз мога да се справя, ти ще се справиш по-добре.

	Сам
	За пръв път от безкрайно много време почувствах, че съм си върнала мама. После се сетих. Тя никъде не беше ходила.

	Алън
	Спокойно, постъпил си правилно.

	Бен
	Така ли?

	Алън
	Тя те е мамила.

	Бен
	Било е само целувка.

	Алън
	Знаеш ли къде го е целунала?

	Бен
	Внимавай, Алън.

	Алън
	Била е притисната да ти каже. Искаш ли цял живота да продължаваш да се чудиш?

	Бен
	Спри да анализираш, плашиш ме.

	Алън
	Все още си млад. Добре изглеждаш. И говоря съвсем платонично. Има хиляди жени. Погледни го от тази страна. Запиши се на видео. За какво ти подарих камерата?

	Бен
	Добре, това си е старият Алън.

	Алън
	Отменената сватба е златна мина. Знаеш ли колко секс от съчувствие ще получиш?

	Бен
	Защо мислиш, че животът е като реклама на бира? 

	Алън
	Не ми убивай мечтите.

	Бен
	Изкара голям късмет, че Беки се омъжи за теб. Знаеш ли какъв късмет е, че някой не е наел убийца, която да излезе с теб и да ти пръсне мозъка?

	Алън
	Говоря ти като приятел.

	Бен
	Тогава спри да живееш моя живот.

	Алън
	Това боли.

	Сам
	* Това е като сбъркана Коледа.

	Кен
	Скъпа, ние не ги връщаме. Просто ги подреждаме, за да улесним писането на благодарствени писма. След сватбата и това ще трябва да се свърши.

	Бен 
	**Здравей.

	Сам
	Здравей.

	Бен
	Как върви?

	Сам
	Знаеш как е.

	Бен
	Да.

	Сам
	Е?

	Бен
	Сам, не знам как ще се справя…

	Сам
	Кажи, че го обичаш, че не можеш да живееш без него, че не можеш да си представиш живота без него! Я чакай! Ами ако той може да си представи живота без мен? Ако се опитва това да ми каже? Не искам да го чувам.

	
	Да. И аз не мога да се справя.

	Бен
	Така ли?

	Сам
	Целувката, лъжата, това е показателно за нещо.

	
	Да, че съм голяма тъпачка!

	
	Не съм искала да те нараня, Бен.

	Бен
	Да, знам.

	Сам
	Изобщо не иска да е тук. Улесни го. И без това му е трудно, направи му тази малка услуга.

	
	Сгреших, като пришпорвах нещата. Така само влоших положението.

	Бен
	Ами… значи това е?

	Сам
	Мисля, че не бива повече да се нараняваме. А ти?

	Бен
	Не, не, права си. И аз смятах да кажа почти същото.

	Сам
	Така си и помислих.

	Бен
	Да.

	Сам
	Какво смяташ да правиш?

	Бен
	Ще си взема почивка, ще ида в Европа, както мислех – само с раница.

	Сам
	Направи го, винаги си го искал.

	Бен
	А ти какво ще правиш?

	Сам
	Не знам.

	Бен
	*Мисля че… *Не знам какво да кажа.

	Сам
	Да, знам какво е.

	
	** Мъжът на мечтите ми напусна живота ми.

	Надпис
	Отменена 

	Сам 
	** Днес празнуваме успеха на новите продукти. Не бях в настроение, но поне можех да се напия за сметка на фирмата.

	Нанси
	През следващите дни ще ти трябват чаши за мартини.

	Сам
	Нанси!

	Нанси
	Купих ти ги преди. Задръж ги.

	Мичъл Стоун
	Твоята “Аве Мария” си струваше, Хойт. Вече сме на финала.

	Сам
	Господин Стоун, не гледам спортния канал и ми писна да се преструвам. За какво говорите?

	Мичъл Стоун
	Получих повишение.

	Сам
	О! Ами поздравления.

	Мичъл Стоун
	Благодаря. Вземам те с мен. Не знам още на каква длъжност, но ще го уредим.

	Сам
	Държите се мило?

	Мичъл Стоун
	Какво да кажа? Страхотна работа, Сам, поздравления.

	Нанси
	Видя ли, и утре ще изгрее слънце. **Извинете.

	Люк
	*Изглеждаш чудесно.

	Сам
	Наистина ли? Не се чувствам така. Може би трябва, но… Няма значение.

	Люк
	Да излезем на истинска среща и да го направим както трябва.

	Сам
	*Щом нямам рокля, за която да се старая, какъв е смисълът да се наказвам? Знам, че е рано, но Нанси, ако това е приказният принц и той идва в последния момент да ме спаси от…

	Нанси
	От Бен, който те направи толкова щастлива за пръв път в живота ти? Това се казва приказка. Обади ли се на Бен? Говори ли с него?

	Сам
	Не, но и той не се е обаждал.

	
	*Обикновено не ям толкова на първа среща, но не се чувствам като на първа среща. Познаваме се от години, не броя тези след колежа, тогава не сме се срещали, но…

	Люк
	..но явно нямаш проблем с говоренето на първа среща.

	Сам
	Извинявай, малко съм нервна.

	Люк
	Не би трябвало.

	Сали
	*Онзи кашон беше кошмар, но…не ми позволиха да върна това.

	Сам
	Мамо, познаваш Люк.

	Сали
	Да. Трудно се забравя.

	Люк
	Здравейте. Радвам се да се видим.

	Сали
	Да. Това не ми го приеха, защото е отворено и използвано. Ще потърся баща ти. Извинете ме. Кен? Кен?

	Сам
	Какво? Камера? Не помня да съм я ползвала. 

	Люк
	** Какво прави?

	Сам
	* Упражнява се.

	Люк
	Явно му трябва.

	Сам
	Мисля, че трябва да си тръгваш.

	Люк
	Защо? Рано е. *Какво? * Мислех, че си готова, Сам. Мислех, че тази вечеря означава, че си готова.

	Сам
	Аз също, но май сгреших.

	Люк
	Нека те попитам нещо, Сам. Някога ще бъдеш ли готова?

	Сам
	За какво говориш?

	Люк
	Доста време чаках, Сам. Реших, че като скъса с Бен, ние с теб …

	Сам
	Скъсах с Бен, защото мислех, че не е за мен. Не заради теб.

	Люк
	Добре. Тогава какво става с нас?

	Сам
	*Люк, съжалявам.

	Люк
	Съжаляваш? Да не искаш да кажеш, че не си го искала още от първия път? Все още ли не искаш?

	Сам
	* Недей.

	Люк
	О, Сам.

	Сам
	* Люк.

	Люк
	*Ти губиш. Лека нощ, Сам.

	Сам
	Мисля, че направих огромна грешка. Да, с Бен имахме доста разправии, но винаги съм се чувствала сигурна. * Може би Бен беше мъжът за мен и като го оставих да си отиде, допуснах най-голямата грешка в живота си.

	Сали
	Скъпа, с кого говориш?

	Сам
	С никого.

	Сали
	*Скъпа, върви при него. *Да сме наясно, говоря за хубавия евреин!

	Сам
	* Бен! * Бен! Беше излязъл. Но къде? На кино? На мач? На среща с друга…?

	Алън
	*Ало?

	Сам
	Алън, Сам е.

	Алън
	И това ако не е самата Мис Мръсница…

	Сам
	Къде е Бен? *Гласова поща. Не е за вярване. *Трябваше да накарам Алън да ми каже. За негово нещастие знаех къде живее.

	
	Алън, знам, че си вътре. Колата ти е тук.

	Алън
	Каза да не казвам на никого и съм убеден, че говореше за теб.

	Сам
	Чакай! Изслушай ме! Допуснах ужасна, чудовищна грешка, Алън! Моля те, помогни ми! Прояви малко милост! *Алън! Алън!

	Алън
	*Ето, избърши си сълзите.

	Сам
	Благодаря ти, Алън. Това е, пор такъв! Слушам ти глупостите от години. Време е за разплата!

	Алън
	И какво ще направиш?

	Сам
	Ако не ми кажеш къде е, ще те оставя мъртъв на улицата.

	Алън
	Тръгна към летището само с раница.

	Сам
	Като някоя глупачка от филмите щях да хукна към летището, за да спра любимия си да не заминава. В реалния живот, когато паркираш неправилно, ти вдигат колата. 

	Алън
	Сам, не ме наранявай, но Бен излетя преди час.

	Сам
	Ударите продължаваха да се сипят. ** Закъснях.

	Сали
	Върви в дневната. Има нещо за теб.

	Сам
	Мамо, ако пак е пай, ще стана депресирана и дебела. *Алън каза, че си заминал.

	Бен
	Такъв беше планът. Първоначално трябваше да замина след месец, но…онази вечер вземах душ и сифонът се запуши. И причината пак беше косата ти. И докато водопроводчикът ми четеше лекция, осъзнах, че не мога да остана повече. 

	Сам
	Но не си тръгнал по-рано.

	Бен
	Опитах се. Започнах да си мисля за пътуването и за местата, които най-сетне щях да видя, нещата, които щях да правя и колко щастлив щях да се чувствам. Но не стана така. *Въпреки всичко, Сам, косата ти ми липсва. *Не искам да правя онези неща без теб. Не искам да правя нищо без теб.

	Сам
	А защо отмени сватбата?

	Бен
	Не съм. Ти я отмени. Сам, когато казах, че не мога да се справя с това, имах предвид, че не мога да се справя с раздялата с теб. Когато дойдох, отчаяно исках да оправим нещата. Исках да видя огъня, тръпката, борбеното момиче, което постига желаното със зъби и нокти, за да сме заедно. Вместо това…

	Сам
	…аз се предадох и те отблъснах. Бен, чуй ме, не съм искала да се разделяме, никога.

	Бен
	Наистина ли?

	Сам
	Борбеното момиче, което ти липсва, е тук. Кълна се. Ужасно ми липсваше и бих направила всичко…

	
	*Бях забравила колко хубаво се целува Бен. Останалото беше лесно.

	Надпис
	Потвърдена 

	Сам
	*Да се вмести сватба, отменена преди седмица, си беше адски трудно, но стана. Защото най-накрая бяхме … ами екип, истински екип. И докато се усетим, дойде големият ден. Дали беше мечтаната сватба? Да видим. Не само че О`Шонеси дойдоха, ами доведоха и петте деца. Божурите, които обожавам, бяха прецъфтели, затова поръчах рози. Двама от струнния квартет пипнаха някаква зараза, май бяха гаджета. Затова ги записахме предварително. Докато гледах гостите, осъзнах нещо. Сватбите не са за булката и младоженеца, а за всички останали. Бракът е за булката и младоженеца. Докато вървях по пътеката, дребните детайли избледняха. Тогава всичко ми се изясни – важно е единствено към кого вървиш.

	Отец Уайли
	Бен Роузън, вземаш ли Саманта Хойт за своя съпруга, за да я обичаш и почиташ, да я пазиш, да й бъдеш верен, в добро и зло, докато смъртта ви раздели? 

	Бен 
	Да.

	Отец Уайли
	Саманта Хойт, вземаш ли Бен Роузън за свой съпруг, за да го обичаш и почиташ, да го пазиш, да му бъдеш вярна, в добро и зло, докато смъртта ви раздели?

	Сам
	Да.

	Отец Уайли
	**И нека нищо не ви разделя. Може да целунете булката.

	
	**Дами и господа, за нас е чест да ви представим…

	Равин Щайн
	Госпожа и господин Саманта и Бенджамин…

	Равин/Отец
	Роузън.

	Сам
	** Денят беше вълшебен. Равинът и пасторът станаха приятели, а валсът на Бен беше… малко неуверен. Но все едно, за мен този ден той танцува като Фред Астер. *Дали беше сватбата за която бях мечтала? Не. Беше по-хубава.

	Бен
	**Обичам те.

	Сам
	И аз те обичам.

